tomron87/hebrew-wikipedia-sentences-corpus huggingface dataset:
קליפ המילים של גרסתה של לאנג פורסם בסמוך לפרסום הסצנה וזכה להצלחה כאשר צבר למעלה מ-4.8 מיליון צפיות.
אזורתאריך יציאהפורמטחברת תקליטיםמקורעולם9 בנובמבר 2012הזרמת מוזיקה • הורדה דיגיטליתאינטרסקופ • פולידור
"God Bless the Child" (בעברית: "אלוהים יברך את הילד") הוא סינגל שהוקלט על ידי הזמרת-יוצרת הקנדית שאניה טוויין, מתוך אלבומה השני, The Woman in Me.
השיר יצא לאור ב-26 באוקטובר 1996, כסינגל השמיני והאחרון מתוך האלבום, וכסינגל האחד עשר של טוויין.
עם יציאתו נכנס השיר אל המקום ה-1 במצעד הרשמי של קנדה.
השיר הוא שיר בסגנון הקאנטרי, המשלב בתוכו גם את סגנון הגוספל.
בשנת 1999, הוציאה טוויין את אלבום הווידאו הרביעי שלה Shania Twain Live, בו נכלל השיר.
הווידאו קליפ המלא שיצא עבור השיר בוים על ידי לארי ג'ורדן וצולם בנאשוויל, טנסי שבארצות הברית.
הקליפ צולם ב-3 באוקטובר 1996, ופורסם ב-26 באוקטובר באותה השנה.
בקליפ ניתן לראות את טוויין, כשהיא שרה את השיר ביחד עם מקהלה.
נכון ל-31 באוגוסט 2019, מונה הצפיות של הקליפ עומד על קרוב למיליון צפיות.
Go to Town (בעברית: לכי אל העיר) הוא סינגל שהוקלט על ידי הראפרית האמריקאית דוג'ה קאט, מתוך אלבום הבכורה שלה Amala.
השיר יצא לאור ב-9 במרץ 2018, על ידי חברות התקליטים קימוסבי רקורדס ו-RCA רקורדס, כסינגל השני מתוך האלבום.
כמה ימים לאחר צאת השיר הזה, הוציאה דוג'ה קאט את להיטה "Candy", כסינגל השלישי מתוך האלבום.
השיר נכתב על ידי דוג'ה קאט, טיז-הים-סלף, ריאן לואיס, רוג'ט שחיד ויטי ביטס והופק על ידי טיז-הים-סלף ויטי ביטס.
כמו כן, צבר שם השיר למעלה מ-45 מיליון השמעות.
הווידאו קליפ של השיר אשר פורסם ב-9 במרץ 2018, הצליח לצבור למעלה מ-30 מיליון צפיות.
God Bless America (בעברית: שאלוהים יברך את אמריקה) הוא אלבום האוסף השלישי של זמרת הקאנטרי האמריקאית ליאן ריימס, אשר יצא ב-16 באוקטובר 2001. האלבום כולל שירים פטריוטיים ומעוררי השראה שהוקלטו במקור לאלבום You Light Up My Life: Inspirational Songs, לצד שירים מאלבומים קודמים.
האלבום יצא בעקבות אסון התאומים תחת הכותרת: "These classic recordings were made while America was first discovering LeAnn Rimes" (בעברית: אלו הקלטות קלסיות שנוצרו כאשר אמריקה גילתה לראשונה את ליאן ריימס).
God of War (בתרגום חופשי לעברית: אל המלחמה) הוא משחק הרפתקאות-פעולה, שפותח על ידי "אולפני סנטה מוניקה" והופץ על ידי Sony Interactive Entertainment.
לראשונה בסדרה, ישנם שני גיבורים ראשיים: קרייטוס, אל המלחמה היווני לשעבר, ובנו הצעיר, אטריוס.
לאחר מות אשתו השנייה של קרייטוס ואמו של אטריוס, השניים יוצאים למסע בכדי למלא את בקשתה לפזר את אפרה על גבי ההר הגבוה ביותר בתשע העולמות.
לאורך מסעם המשותף, קרייטוס מנסה לשמור על עברו הבעייתי בסוד מפני אטריוס, שאינו מודע לטבעו האמיתי, והשניים נתקלים במפלצות ואלים המשתייכים לעולם הנורדי.
המשחק זכה לשבחים אוניברסליים על נרטיב העלילה, עיצוב ובניית עולם המשחק, הבימוי האמנותי, המוזיקה, הגרפיקה, הדמויות ומערכת הלחימה.
מבקרים רבים ציינו שהמשחק החיה את הסדרה בהצלחה מבלי לאבד את הליבה שאפיינה את המשחקים הקודמים.
המשחק קיבל מספר ציוני ביקורת מושלמים, דבר שהציב אותו יחד אותה עם "God of War" המקורי (2005) כמשחק בעל הדירוג הגבוה ביותר בסדרה, כמו גם כאחד ממשחקי הפלייסטיישן 4 בעלי הדירוג הגבוה ביותר באתר הביקורות "Metacritic".
בין יתר הפרסים והמועמדויות, המשחק זכה בפרס "משחק השנה" על ידי כלי תקשורת רבים.
המשחק נמכר ביותר מחמישה מיליון עותקים תוך חודש מיציאתו ולמעלה מ-10 מיליון עותקים עד למאי 2019, מה שהופך אותו לאחד המשחקים הנמכרים ביותר עבור פלייסטיישן 4 ולמשחק הנמכר ביותר בסדרת המשחקים שלו.
למשחק יצא משחק המשך, God of War: Ragnarök, בנובמבר 2022 עבור פלייסטיישן 4 ופלייסטיישן 5.
"God of War" הוא משחק וידאו מסוגת הרפתקאות-פעולה המוצג מנקודת מבט של גוף שלישי.
המשחק מצולם מנקודת מבט של מצלמה חופשית המוצבת מאחורי כתפו של קרייטוס, בניגוד למשחקים הקודמים בסדרה, ששוחקו מנוקדת מבט של מצלמה סינמטית קבועה.
מבחינה סינמטית, המשחק מוצג בצילום רציף, ללא חיתוכי מצלמות או מסכי טעינה.
אף על פי שהפרק הראשי הקודם בסדרה, "Ascension" (2013), הציג מצב מרובה משתתפים, המשחק הנוכחי כולל רק מצב משחק לשחקן יחיד.
בנוגע למבנה השלבים, אמר הבמאי הקריאייטבי קורי ברלוג: "המשחק פתוח, אבל הוא לא עולם פתוח." בשל פתיחותו, למרות היותו משחק פתוח, עם התקדמות העלילה תכונת הנסיעה המהירה ננעלת בהמשכו.
בנוסף, יכולתו של קייטוס לשחות, שהוצגה במשחקים קודמים, ננעלה במשחק זה; במקום זאת, על השחקנים להשתמש בסירת קאנו על מנת לחצות אגמים ונחלים.
בניגוד למשחקים קודמים, שאפשרו לשחקנים לקפוץ בחופשיות בכל עת, ניתן לקפוץ כעת רק באזורים הייעודיים לכך.
במהלך המשחק, השחקנים נלחמים באויבים מיתולוגיים נורדיים, כמו שדונים אפלים, וולפים, דרוגים, גולוויגים ורייבנאטים, יצורים מרושעים שהוקמו לתחייה על ידי קסם הסאיד, בין היתר.
הוולקירות מופיעות במהלך קרבות בוס אופציונליים.
בין שלל משימות הצד שניתנות במהלך המשחק, השחקנים יכולים לשחרר את הדרקונים הכלואים פאפניר, אות'ר ורגין - גמדים שהפכו לדרקונים - בנוסף למאבק בדרקון הנקרא הרזילר במהלך קרב בוס המעוגן בנרטיב העלילתי של המשחק.
לאורך המשחק, השחקנים שולטים בדמותו של קרייטוס במהלך אלמנטים קרביים ומשחקי פאזל משולבים.
המשחק שונה בתכלית ממשחקים קודמים, שכן הוא נבנה מחדש לחלוטין.
שינוי משמעותי נוסף בסדרת המשחקים הוא שקרייטוס אינו משתמש עוד בלהבים הכפולים שלו, להבי הכאוס, כנשק ברירת המחדל שלו, ובמקום זאת הוא משתמש בגרזן קרב קסום, הנקרא גרזן לווית'ן, אשר לו קסם אלמנטרי מבוסס קרח.
את הגרזן ניתן לזרוק ולזמן בחזרה (בדומה לפטיש המיליוניר של ת'ור), לצורכי לחימה באויבים השונים ולפתירת הפאזלים.
לגרזן יש התקפה קלה וכבדה סטנדרטית.
לאורך הזמן, נפתחת בפי השחקנים האפשרות לשדרג את הגרזן עם רונות קסם על מנת לאפשר התקפות קסומות, כאשר רונה אחת משמשת להתקפה קסומה קלה והשנייה להתקפה קסומה כבדה.
הרונות מספקות לשחקנים מגוון אפשרויות להתאים את לחימתו של קרייטוס לסגנון המשחק שלהם.
כלי נשק חדש נוסף בו קרייטוס משתמש הוא המגן.
כאשר המגן אינו בשימוש, הוא מתקפל ונראה כסד על זרועו השמאלית, ואילו כאשר הוא נפתח, ניתן להשתמש בו בהתקפה או בהגנה, בדומה לגיזת הזהב במשחקים הקודמים.
קרייטוס מסוגל להילחם גם בידיים חשופות, תכונה שהוצגה במקור במשחק "Ascension".
להבי הכאוס, בעלות קסם אלמנטרי מבוסס אש, מושגים בהמשך המשחק כחלק מהנרטיב העלילתי, וניתן לשדרג אותם באמצעות רונות קסומות.
כמו במשחקים הקודמים, גם במשחק הנוכחי השחקנים יוכלו להשתמש ביכולת "הזעם הספרטני" של קרייטוס, וכמו במשחקים הקודמים, השחקנים יצטרכו למלא את יכולת "הזעם הספרטני" באמצעות מד שמתמלא בהדרגה במהלך הלחימה.
עם יכולת זו, קרייטוס משתמש בהתקפות חזקות בידיים חשופות, בניגוד לכלי נשק, כדי לפגוע קשות באויביו.
המשחק כולל גם אלמנטים השאולים מסוגת משחקי התפקידים הממוחשבים – השחקנים יוכלו למצוא במהלך שיטוטיהם בעולם משאבי יצירה שיאפשרו להם ליצור שריון חדש או לשדרג שריונות קיימים.
השחקנים יוכלו גם לצבור גם מטבע בשם האקסילבר, מרכיב מרכזי בעיצוב ורכישה של פריטים חדשים, ונקודות ניסיון (XP) שישמשו ללימוד מיומנויות לחימה חדשות.
ברחבי עולם המשחק, השחקנים יוכלו למצוא תיבות המכילות פריטים אקראיים, כמו רונות קסומות לשיפור השריון וכלי הנשק שלהם, כמו גם את מטבע האקסילבר.
ישנם גם שני פריטים מיוחדים, התפוחים של אידון וקרנות דם, שיגדילו את אורכם המרבי של מדי הבריאות והזעם, בהתאמה.
מדדים אלו יתמלאו בנוסף גם על ידי כדורים ירוקים ואדומים שנשמטו מידי אויבים שהובסו או נמצאו על ידי השחקנים ברחבי עולם המשחק.
לאויבים איתם קרייטוס יתמודד במהלך המשחק מופיעים שני מדדים מעל ראשם, אחד לבריאות (שצבעו מעיד על רמת קושי הבסת האויב) והשני להלם.
מילוי מד ההלם מסייע להבסת אויבים קשים יותר.
כאשר מד ההלם מלא, תופיע לשחקנים האפשרות לתפוס את האויב ולשסע אותו לשניים, ולחלופין, לתפוס אותם ולהשליכו לעבר האויבים האחרים.
על אף שהמשחק משוחק כולו בדמותו של קרייטוס, השחקנים יוכלו לבחור להשתמש בבנו של קרייטוס, אטריוס, בצורה פאסיבית באמצעות כפתור ייעודי ובהקשר הנדרש לכך – למשל, אם השחקנים זקוקים לעזרה, הם יוכלו להשתמש באטריוס ולפקוד עליו לירות בקשת הטאלון שלו חצים לעבר האויב.
החיצים ישפיעו במעט על בריאות האויב, אך יגדילו את מד ההלם.
במהלך המשחק, דמותו של אטריוס עוזרת לשחקנים בלחימה, שיטוט בעולם המשחק, חקר ופתרון חידות.
כאשר השחקנים נאלצים להתמודד עם מספר רב של אויבים, אטריוס מסיח את דעתם של האויבים החלשים יותר בזמן שקרייטוס נלחם באויבים החזקים יותר.
כמו קרייטוס, גם אטריוס מסוגל לרכוש כישורים חדשים, שריון ורונות התקפה, וכן גם חצים מיוחדים, כמו חצי ברק, עבור קשת הטאלון שלו, שיש לה רק רונה אחד במקום שניים.
רונות ההתקפה של אטריוס מזמנות חיות ספקטרליות שונות בעלות יכולות שונות.
לדוגמה, רונה אחת יכולה לזמן זאב שתתקוף את האויבים, ואילו רונה אחרת יכולה לזמן את הסנאי ראטטוסקר שתאתר כדורים עבור מדי הבריאות והזעם.
בעוד ששבעת המשחקים הראשונים התבססו באופן רופף על המיתולוגיה היוונית, המשחק הנוכחי מסמן את מעבר הסדרה אל המיתולוגיה הנורדית, והוא מתרחש מספר עשורים אחרי אירועי "God of War III" (2010).
במהלך המשחק ניתן לחקור שש מתוך תשע הממלכות הקיימות במיתולוגיה הנורדית, אך רובו מתרחש בנורווגיה העתיקה במידגארד, לפני עידן הוויקינגים.
במסגרת העלילה, השחקנים חוקרים גם את אלפהיים, ביתם המיסטי של האלפים, הלהיים, ארץ השיממון הקפואה של המתים, ואת יוטונהיים, ארץ הענקים ההררית.
הממלכות האופציונליות כוללות את ניפהיים, עולם רעיל דמוי מבוך, ואת מוספליים, עולם האש; השלמת כל המשימות בכל הממלכות תתגמל ותקדם את קרייטוס ואטריוס קרוב יותר אל ההר הגעש הגדול.
הגישה לשלוש הממלכות האחרות - אסגארד, ביתם של האלים האסיריים, ואנאהיים, ביתם של האלים הואניריים, וסרטלפהיים, ביתם של הגמדים – נחסמה על ידי אודין, שליט אסגארד והאלים האסיריים.
במרכז העולמות עומד העץ המיתולוגי יגדראסיל, המחבר כל הממלכות יחד.
אף על פי שכל ממלכה הוא עולם אחר, הן מתקיימות בו זמנית באותו מרחב.
נסיעה אל הממלכות יכולה להיעשות באמצעות הביפרוסט, הנמשך עד לשורשיו של עץ היגדראסיל הנמצא בתוך מקדש הממוקם במרכז אגם התשעה.
המקדש נוצר על ידי טיר, אל נורדי שנסע לארצות אחרות ולמד על המיתולוגיות שלהם; ולבסוף נהרג על ידי אודין כיוון שהאמין שטיר מסייע בסתר לענקים ומנסה להביא למפלתו.
גיבורי המשחק הם קרייטוס (כריסטופר ג'אדג') ובנו הצעיר, אטריוס (סאני סולגיץ').
במקור, קרייטוס הוא לוחם ספרטני שהפך לאל המלחמה היווני לאחר שנתגלה כבנו של זאוס.
לאחר שהגיע לנורווגיה העתיקה לאחר אירועי "God of War III", הוא פגש את אשתו השנייה, לאופיי (שכונתה בקצרה "פיי"), שנפטרה כתוצאה מסיבה לא ידועה קודם אירועי המשחק הנוכחי.
לאופיי ילדה לקרייטוס את בנם, אטריוס, שאינו יודע על עברו של קרייטוס או על טבעו האלוהי, אך יכול לשמוע מחשבות של יצורים אחרים.
האנטגוניסט הראשי של המשחק הוא האל האסירי בלדר (ג'רמי דייוויס), אחיו של תור, שבניו, מודי ומגאני (נולאן נורת' וטרוי בייקר, בהתאמה) מסייעים לו.
הוריו של בלדר הם אודין, האלפאתר ומלך האלים האסיריים והאלה הוואנירית פריה (דניאל ביסוטי), מלכת הוולקירות לשעבר, שניסתה לעזוב את אודין מכיוון שלא באמת אהבה אותו, אך אודין הפשיט אותה מכנפיה, גירש אותה למידגארד והטיל עליה כישוף שמנע ממנה לגרום נזק לאחרים ולעזוב את מידגארד.
לאחר מכן, פריה הסתירה את זהותה תחת הכינוי "מכשפת היער".
כדי להגן על בנה מפני נבואה שניבאה את מותו, פריה הטילה קסם אלמוות על בלדר, מה שמנע ממנו גם לחוש כאב או הנאה, וגרם לו לחוש כלפיה טינה גדולה.
הדבר היחיד המסוגל לשבור את הכישוף שהטילה עליו הוא צמח הדבקון, אותו היא שומרת בסוד.
דמויות אחרות המופיעות במשחק כוללות את מימיר (אלסטיר דאנקן), שטוען שהוא האיש הכי חכם בכל העולם, ואת האחים הולדרה – ברוק (רוברט קרייהיד) וסינדרי (אדם ג'יי הרינגטון) – צמד גמדים המופיעים בנקודות שונות בעולם ומסייעים לקרייטוס ולאטריוס באמצעות הלחמת כלי נשק חדשים.
כלי הנשק שלהם, כולל פטישו של תור, המיליוניר, שימשו את האלים האסיריים.
הם גם הלחימו את גרזן הלווית'ן של קרייטוס, שהיה שייך במקור לפיי, שגם העניקה לקרייטוס את המגן שלה.
רוחה של האלה היוונית אתנה (קרול רוג'יר) מופיעה בקצרה במהלך המשחק, וכמוה גם זאוס (קורי ברטון) שמופיע כאשליה בעיניו של קרייטוס בממלכת הלהיים.
שנים רבות לאחר אירועי "God of War III", קרייטוס עבר לנורווגיה העתיקה הנמצאת במידגארד, שם הוא השתקע ולבסוף נולד לו בנו, אטריוס.
לאחר שריפת גופתה של אשתו, פיי, קרייטוס מתעמת עם אדם מסתורי בעל כוחות אלוהיים.
השניים נאבקים ולאחר שלכאורה הרגו אותו, קרייטוס ואטריוס מתחילים את מסעם על מנת לכבד את משאלתה האחרונה של פיי ולפזר את אפרה על גבי ההר הגבוה ביותר בתשע הממלכות.
כשהם מגיעים לאגם התשעה, השניים פוגשים את נחש העולם הידידותי, יורמונגנדר, הענק האחרון שנותר.
לאחר שהם נתקלים בערפל שחור ובלתי חדיר, מכשפת היער מסייעת להם, ומורה להם להשתמש בביפרוסט על מנת לנסוע לאלפהיים ולהשתמש באורו במטרה למגר את הערפל.
השניים מצליחים הם להגיע לראשיתו של ההר הגבוה ביותר במידגארד, שם הם מקשיבים לשיחה בין האיש המסתורי - שנחשף כבלדר - מודי, מגאני ומימיר הכלוא.
לאחר עזיבתם, קרייטוס ואטריוס מתעמתים עם מימיר, שמגלה להם כי יעדם נמצא ביוטנהיים, אך הנסיעה לשם נחסמה במטרה להרחיק את אודין ותור.
תמורת מידע נוסף, מימיר מורה לקרייטוס לערוף את ראשו ולהחיות אותו על ידי מכשפת היער, אותה הוא חושף בתור האלה הוואנירית פריה עם תחייתו.
עם הגילוי כי היא אלה, קרייטוס מסרב לבטוח בה, אך גם פריה וגם מימיר מזהירים אותו שעליו לספר לאטריוס את האמת על מוצאו האמיתי.
במהלך חיפושיהם אחר רכיבים שיפתחו את השער ליוטונהיים, קרייטוס, אטריוס וראשו של מימיר מותקפים על ידי מודי ומגאני.
לאחר שקרייטוס הורג את מגאני, מודי בורח, אך מאוחר יותר אורב להם.
אטריוס הנגעל דוחה אותו, אך לאחר מכן הוא מתמוטט וחולה אנושות.
פריה מורה לקרייטוס להשיג את לבו של טרול השומר על גשר הארורים בהלהיים; עם זאת, היא מגלה לו כי גרזן הלווית'ן שלו חסר תועלת בהלהיים, ולכן הוא חוזר לביתו בשביל להוציא את להבי הכאוס ששמר שם.
בביתו, קרייטוס נרדף על ידי רוחה של אתנה, שמתגרה בו.
לאחר שהרג את השומר והשיג את ליבו, קרייטוס סובל מחיזיון של אביו, זאוס.
בחזרה במידגארד, אטריוס נרפא, וקרייטוס מספר לו שהוא אל.
בעקבות כך, אטריוס הופך להיות יותר ויותר יהיר ושחצן, ובניגוד לפקודותיו של קרייטוס, רוצח את מודי שנחלש לאחר שקיבל מכות קשות מתור, שהאשים אותו בכך שהשאיר את אחיו למות.
על ההר הגבוה ביותר במידגארד, השניים נופלים למארב שבלדר טמן להם, וכתוצאה מכך השער ליטונהיים נהרס והשלישייה נופלת להלהיים.
בהלהיים, אטריוס מפייס את קרייטוס, והם מגלים על הקשר המשפחתי בין פריה לבלדר.
בשובם למידגארד, מימיר מבין שיש דרך נוספת להגיע ליוטונהיים, אך לשם כך הוא זקוק לעינו החסרה, הנמצאת בבטנו של יורמונגנדר.
לאחר שהצליחו להשיג את העין החסרה, הם מותקפים שוב על ידי בלדר, אך פריה מתערבת על מנת להגן על בנה.
במהלך הקרב, בלדר נפצע מחץ הדבקון של אטריוס, וכישוף האלמוות שפריה הטילה עליו נשבר.
בלדר מובס, ועל אף שניתנה לו אפשרות לסגת, הוא מנסה לחנוק את פריה, מה שמאלץ את קרייטוס להרוג אותו.
פריה האבלה נשבעת לנקום, ומתגרה בקרייטוס על כך שהסתיר מאטריוס את מוצאו האמיתי.
סוף סוף, קרייטוס מספר לאטריוס על עברו ועל כיצד הרג את אחיו האלים היוונים, כולל את אביו, זאוס.
בשומעו את עלילותיו של אביו, אטריוס מקונן על משמעות מעגל האלימות שהוא נמצא בה, וקרייטוס מנסה לנחם אותו.
פריה עוזבת אותם עם גופתו של בלדר, לא לפני שנשבעת לנקום בקרייטוס, ומימיר מביע את תקוותו שהיא תוכל להתגבר על מות בנה ולהבין שקרייטוס עשה את הדבר הנכון.
ביוטנהיים, קרייטוס ואטריוס מוצאים מקדש עם ציור קיר המתאר את הרפתקאותיהם, מה שמראה שהענקים חזו את כל מה שיקרה וניבאו במעורפל את העתיד לבוא.
בנוסף, הם מגלים שפיי הייתה ענקית שהחליטה להישאר במידגארד, מה שהופך את אטריוס לחצי-ענק, רבע-אל ורבע בן תמותה.
מהציורים נחשף שבלדר רדף למעשה אחרי פיי, מבלי לדעת על מותה.
לאחר שאטריוס מתקדם אל עבר היציאה מהמקדש, קרייטוס מבחין בציור קיר מוזר בו מוצג אטריוס מחזיק את קרייטוס ששוכב מדמם ונטול כוחות, דבר המרמז לכך שאטריוס יהרוג אותו (בדומה לנקמתו של קרייטוס באביו, זאוס; בן הורג את אביו).
אטריוס מתרגם לקרייטוס כי הענקים כינו אותו בציורי הקיר בשם "לוקי", וזה האחרון מוסיף שזה אכן השם שאמו רצתה לתת לו כשנולד ואף נהגה לקרוא לו כך.
לאחר מכן, קרייטוס ואטריוס מקיימים את הבטחתם ומפזרים את אפרה בראש ההר, ומשקיפים על עמק גוויות הענקים.
לאחר מכן, קרייטוס מגלה לאטריוס שהוא נקרא על שם מפקד ספרטני שהחדיר בו מוטיבציה במהלך הקרבות שלהם עד למותו.
כשהם חוזרים למידגארד, מימיר מזהיר אותם כי אירוע הפימבולווינטר בן השלוש שנים החל, כלומר שהרגנארוק יגיע בקרוב – מה שלא היה אמור להתרחש אלא בעוד מאה שנים.
בסיום הסודי של המשחק, קרייטוס ואטריוס חוזרים הביתה, שם אטריוס חוזה שתור יגיע בסוף הפימבולווינטר במטרה להתעמת איתם, ככל הנראה על מנת לנקום את מותם של אחיו למחצה ושני בניו.
פיתוח המשחק הבא בסדרת "God of War" החל בשנת 2014, והוא אושר על ידי הבמאי הקריאטיבי של "אולפני סנטה מוניקה", קורי ברלוג, בכנס "PlayStation Experience" השנתי הראשון ב-6 בדצמבר באותה השנה, במהלכו אמר ברלוג שהמשחק נמצא בפיתוח ראשוני מאוד, וכי הוא לא יהווה פריקוול, אלא יהיה אתחול מחודש, ככל הנראה.
באפריל 2016, הודלפה תמונת קונספט ראשונה שהראתה את קרייטוס בעולם המיתולוגיה הנורדית; קונספט שנשקל במקור על ידי יוצר הסדרה, דייוויד ג'פה, לאחר שקרייטוס הביס את האלים היוונים.
ההכרזה הרשמית על המשחק הגיעה בתערוכת הבידור האלקטרונית לשנת 2016 (E3) עם הדגמה מהמשחק שאישרה כי אמנות הקונספט הייתה נכונה.
ההדגמה הראתה את קרייטוס המזוקן עם בן.
בסוף ההדגמה הוצג שם המשחק, "God of War", ואושר שהוא נמצא בפיתוח אקסקלוסיבית עבור פלייסטיישן 4. במהלך כנס ב-E3 גם אושר שברלוג יחזור לסדרת המשחקים כבמאי של המשחק החדש.
מאז המשחק המקורי בשנת 2005, ברלוג תרם רבות לפיתוח הסדרה, ובמיוחד כבמאי המשחק "God of War II" (2007).
ברלוג אמר כי המשחק נקרא "God of War" ללא כל ספרה או כותרת משנה מכיוון שאף על פי שהוא מהווה המשך לסדרה, "אנחנו ...
[דמיינו מחדש] הכל." ראש "אולפני סנטה מוניקה", שאנון סטודסטיל, וברלוג אמרו כי הם היו חייבים לשכנע את "Sony Interactive Entertainment" לעשות משחק נוסף של "God of War מכיוון שאנשים רבים ב"סוני" רצו להפסיק עם הסדרה עקב התגובה הדלה למשחק הקודם, "Ascension".
כשהיא הסבירה מדוע ברלוג החוזר לעבודה על הסדרה, סטודסטיל ציינה שהוא מכיר את הסדרה היטב, "והבאת מישהו שמבין בהיסטוריה, זה הכבוד הראוי לסדרה." ברלוג הגיב, "אתה חייב לדעת את הכללים כדי להפר את הכללים." באולפנים שקלו לפנות ליוצר הסדרה, דייוויד ג'פה, אך הוא לא היה זמין.
כשהסביר את מעבר הסדרה מהמיתולוגיה היוונית למיתולוגיה הנורדית, אמר ברלוג: "זה סוג של שינוי מלפני הספירה אל לספירה.
אנחנו ממשיכים הלאה ומתחילים מאפס וסוג של מתקדמים מכאן." לפני שצוות ההפקה התמקד במיתולוגיה הנורדית, גם המיתולוגיה המצרית נשקלה כרקע עבור המשחק.
ברלוג ציין כי קרייטוס לא השמיד את מה שהאמין שהוא העולם כולו, אלא רק את החלק שנשלט על ידי הפנתיאון היווני.
ברלוג אמר כי המשחק החדש מקדים את עידן הוויקינגים שכן הוא מתרחש בתקופה בה אליהם התהלכו על פני כדור הארץ.
כמו כן, אושר ש-"God of War" לא יהיה המשחק האחרון בעלילותיו של קרייטוס.
ברלוג אמר כי משחקים עתידיים יוכלו להתמקד במיתולוגיה המצרית או במיתולוגיה של בני המאיה, ועל אף שמשחק זה מתמקד במיתולוגיה הנורדית, הוא רומז לעובדה שקיימות מיתולוגיות אחרות בעולם.
ברלוג גם אמר שהוא אוהב את הרעיון שלכל משחק יש במאים שונים, כפי שקרה בשבעת הראשונים, ושעל אף שהוא לא יכול לביים עוד משחק בסדרה, הוא עדיין יישאר ב"אולפני סנטה מוניקה" ויעבוד על משחקים עתידיים.
רוב צוות הפיתוח שעבד על "God of War" המקורי עבד גם על המשחק הנוכחי.
צוות הפיתוח טען שהם מתאימים את המשחקיות החדשות של המשחק הנוכחי באותה רמת נגישות כמו במשחקים הקודמים.
בנוסף, אושר כי המשחק לא יכלול שום מערכת מוסר או נרטיב אינטאקטיבי; כל השחקנים יזכו לחוות את אותה העלילה.
המפתחים גם אישרו גם כי קטעי המין, שהופיעו במשחקים הקודמים ועוררו סערה רבה, לא יופיעו במשחק הנוכחי.
ריבוי מספר האויבים הוגדלה לכדי 100 אויבים על מסך המשחק; בניגוד למשחקים קודמים בסדרה בהם הופיעו 50 אויבים על מסך המשחק בבת אחת.
בריאיון בו היא דיברה על השינוי שהמשחק עבר, סטודסטול אמרה, "הרגשתי שכדי להמציא מחדש [את הסדרה], אנחנו באמת צריכים לשנות הרבה דברים." על שינוי האופן בו המצלמה מוצבת, ברלוג אמר שהם רוצים חוויה אינטימית ומבוקרת יותר.
המשחק כולו נעשה בצילום רציף ללא קאטים; אין מסכי טעינה או מעבר למסך שחור בין המשחק לקטעי הווידאו.
ברלוג אמר כי כארבעים אחוז מהצוות לא הסכימו במקור להחלטה זו בגלל העבודה וההפקה המוגברים שהם נאלצו לעשות על מנת ליישם את התכונה הזאת, במיוחד מכיוון שזו הייתה הפעם הראשונה בה נעשה שימוש בטכניקה של צילום רציף במשחק AAA תלת־ממדי.
פירוש הדבר שלברלוג לא היו נתונים להראות אם זה יצליח או שזה רעיון טוב (המשחק היחיד הנוסף ששימש את הטכניקה במלואה היה משחק האינדי "Hellblade: Senua's Sacrifice", שגם החל את פיתוחו בשנת 2014 ויצא לשוק שמונה חודשים לפני "God of War").
לאחר סיום העבודה על המשחק והבדיקות הראשוניות, ברלוג אמר שצוות ההפקה סוף סוף הבין את חזונו ואמר שזה תכונה שעליהם להשתמש בה מעתה ואילך.
במקור, ברלוג העלה את הרעיון למצלמה עם זריקה אחת בזמן ששהה בחברת "Crystal Dynamics" בעבודה על "טומב ריידר", אך הצעתו נדחתה.
"סוני", לעומת זאת, תמכה יותר ברעיונות היצירתיים של ברלוג.
יתר על כן, ברלוג והמעצב הראשי של המשחק, רוב דייוויס, הושפעו גם מסדרת המשחקים של "Resident Evil", במיוחד מהמשחק "Resident Evil 4".
ברלוג ציין שהתנהלו ויכוחים על מרחק המצלמה מדמותו של קרייטוס.
הוא רצה את זה קרוב ואילו צוות פיתוח הלחימה רצה אותו רחוק יותר, בדומה למשחקי "Assassin's Creed ו"באטמן: ארקהם"; בסופו של דבר, ברלוג שיכנע את הצוות להשתמש במרחק מצלמה קרוב יותר לקרייטוס.
כשהוא נתבקש להסביר על עיצוב הגרזן הלווית'ן של קרייטוס, מעצב משחקיות הראשי, ג'ייסון מקדונלד, שעבד על הסדרה מאז תחילתה, אמר כי צוות הפיתוח בחר לכלול את הגרזן ככלי נשק מכיוון שהם רצו כיוון מבוסס יותר למשחק.
בנוסף, המעצבים אנתוני דימנטו ולואיס סאנצ'ס חשפו כיצד העיצוב והחקירה במשחק הושפעו מהמשחק "Bloodborne" (2015).
הם רצו "שהעולם ינשום קצת" ולהרחיב את אפשרות השחקנים לחקור על ידי הכללת "מיקרו לולאות שבהם אתם פותחים נתיבים, פותחים קיצורי דרך" שנותנים להם מטרות.
דימנטו אמר כי הוקם צוות פיתוח המוקדש להתמקדות באפשרות החקר במהלך המשחק.
אחד האתגרים היה יצירת משימות בעולם שאין בו דמויות שלא ניתן לשחק מחוץ לנרטיב הבסיסי של העלילה.
דימנטו סיפר שהוא היה מעוניין ליצור דמויות שיתנו משימושות קלות, אך גם גמישות מספיק לשימוש במספר מיקומים, תוך מתן מגוון פעילויות חיפוש עבור השחקנים.
תהליך זה הביא אותו לחשוב על "הרוחות הסוררות "(רוחות רפאים שקשורות לעולם המשחק) המופיעות במספר אזורים בעולם המשחק.
הרוחות שמספרות את סיפוריהן "גרמו [לעולם] להרגיש חי יותר".
בסופו של דבר המפתחים יצרו ארבע רמות עבור המשימות צדדיות: משימות הרמה העליונה ניתנו על ידי הגמדים ברוק וסינדרי, הרמה הבאה ניתנו על ידי הרוחות הסוררות, ברמה השלישית נכללו משימות צדדיות שנפתחו באמצעות מפות אוצר וחפצים, וברמה האחרונה נכללו אבני דרך, כמו השמדת כל העורבים של אודין.
המשימות של ברוק וסינדרי כללו פעילויות דמויות-מבוך ואילו המשימות האחרות שימשו לחקר העולם.
המפתחים נאלצו למצוא את הסיבות שיניעו את קרייטוס לבצע את המשימות האלו.
עבור ברוק וסינדרי, זה היה במטרה להשיג ציוד חזק יותר, אך עבור הרוחות הסוררות, זה היה בגלל הנאיביות של אטריוס וטוב לבו, כמו גם לאפשר לקרייטוס את ההזדמנויות ללמד אותו מוסרי השכל.
בניגוד למשחקים הקודמים, "אולפני סנטה מוניקה" לא ערכה הדגמה ציבורית עבור המשחק.
ברלוג הסביר כי פעולה זו הייתה מעכבת את השקת המשחק בכמה חודשים.
ברלוג גם אישר שהמשחק הותאם במיוחד עבור פלייסטיישן 4 הסטנדרטי אך הוא "ירוויח מהעוצמה" של הפלייסטיישן 4 פרו; גרסה מעודכנת של פלייסטיישן 4 המציגה את המשחקים ברזולציית 4K והושקה כמה חודשים לאחר ההכרזה על "God of War".
לגיימרים מקצועיים תהיה האפשרות להעדיף רזולוציה או להעדיף ביצועים בעת הפעלת המשחק – אפשרות הרזולוציה מריצה את המשחק ברזולציית 4K עם עיבוד בקצב של 30 פריימים לשנייה (fps), ואילו אפשרות הביצועים מריצה את המשחק ברזולציה של 1080p עם עיבוד של 60 fps לשנייה.
בסוף דצמבר 2016, ברלוג אישר שיהיה ניתן לשחק את המשחק מההתחלה ועד הסוף, ומאוחר יותר, הוסיף שהעלילה תארך 25–35 שעות.
טריילר חדש הוצג במהלך כנס E3 2017, במהלכו הוצגו משחקיות חדש, קטעים סינמטיים ואפיון הדמויות.
בטריילר הוצג המגן של קרייטוס בו הוא יכול להשתמש לצורכי התקפה והגנה.
הטריילר הציג קטע בו קרייטוס מוצא אגרטל יווני עליו הוא מצויר, מניף את להבי הכאוס הידועים לשמצה שלו, וקטע בו אישה עלומת שם מזהירה את קרייטוס מפני האלים הנורדיים, מכיוון שהם מודעים למה שהוא עשה לאלים היוונים.
הטריילר הסתיים בקטע בו קרייטוס ואטריוס נתקלים בנחש העולם.
אושר כי המשחק יושק בתחילת 2018. בינואר 2018, אושר שהמשחק ייצא לשוק ב-20 באפריל 2018. כמו כן, שוחרר טריילר שהראה כי לדמותו של מימיר מהמיתולוגיה הנורדית יהיה תפקיד במהלך העלילה.
המשחק הזדהב רשמית ב-22 במרץ.
במהלך תהליכי הפיתוח הראשוניים של המשחק, נשקלה האפשרות להציג גיבור חדש בו המשחק יתמקד.
חלק מצוות הפיתוח טען כי קרייטוס "מעצבן" והרגיש שתם זמנו של סיפורו של קרייטוס.
ברלוג חשף כי נדרש שכנוע רב מצדו על שמירת מיקוד המשחק בדמותו של קרייטוס.
בהתייחסות לדמותו של מריו ומשחקי מריו, ברלוג טען שכמו מריו, "קרייטוס קשור באופן מהותי" לסדרת "God of War".
באשר לשינויים החדשים שהוכנסו לסדרה, אמר ברלוג:
ברלוג הסביר שקרייטוס צריך לשנות את מעגל האלימות שלו וללמוד לשלוט בזעם שלו.
לדבריו, קרייטוס קיבל החלטות רעות רבות שהביאו להרס האולימפוס.
הוא רצה לדעת מה יקרה אם קרייטוס יקבל החלטה טובה.
לידת בנו של ברלוג עצמו השפיעה על רעיון שינוי האופי של קרייטוס.
גם לאחת מסדרות הטלוויזיה של זיכיון "מלחמת הכוכבים" שבוטלה לבסוף הייתה השפעה על פיתוח הדמויות.
הקשר בין קרייטוס לבנו הוא לב המשחק.
ברלוג אמר, "המשחק הזה עוסק בקרייטוס שמלמד את בנו כיצד להיות אל, ובנו מלמד את קרייטוס כיצד להיות שוב אנושי.
כבר סיפרנו את סיפורו של הענק הירוק.
אנו רוצים לספר כעת את סיפורו של [ברוס] באנר." אחת ממטרותיו של צוות הפיתוח הייתה להפוך את דמותו של קרייטוס ל"דמות ניואנסית ומעניינת יותר." על שינוי המוקד הנרטיבי, סטודסטול אמרה, "אני חושבת שידוע מטבע הדברים שהסדרה צריכה להתפתח באותה פעימה רגשית ולהיות משהו בשרנית יותר עבור הדור הישן של השחקנים."
כריסטופר ג'אדג', הידוע בעיקר מהסדרה "סטארגייט SG-1", החליף את טרנס סי קרסון כקולו של קרייטוס; קרסון דיבב את דמותו של קרייטוס מאז המשחק המקורי.
קרסון אמר על ההחלטה להחליף אותו כי "סוני בחרה ללכת לכיוון חדש".
ברלוג הסביר כי באופן שבו המשחקים הקודמים נוצרו, הם הצליחו לגרום למישהו אחר לבצע את לכידת התנועה במקום המדבב.
אף על פי שקרסון עשה את לכידת התנועה לדמותו של קרייטוס ב-"Ascension", ברלוג אמר כי שינוי השחקן נעשה בגלל סוג העבודה עם המצלמה שהם רוצים לעשות.
לצורך העבודה עם המצלמה החדשה, הם היו זקוקים למישהו שקרוב יותר לגובהו של קרייטוס שיעשה את לכידת התנועה יחד עם ילד.
קרסון לא התאים לכך מכיוון שהיה נמוך בהרבה מקרייטוס, שגובהו מעל 6 מטר.
ג'אדג' נבחר משום מבנה גופו וגובהו, וכן בגלל הכימיה עם סאני סולג'יץ', שמגלם את בנו של קרייטוס, אטריוס; דעתו של סולג'יץ' נתבקשה גם בקבלת ההחלטה, ומתוך כל האודישנים, ג'אדג' מצא חן בעיניו יותר מכל השאר.
השניים התחברו היטב, וג'אדג' תיאר את זמנו עם סולג'יץ' כזמן שהחמיץ עם ילדיו.
כשנכנס לגילום דמותו של קרייטוס, ג'אדג' ניצל זאת כהזדמנות להוסיף משהו חדש לדמות.
הוא חקר את ההיסטוריה של הדמות ואת הביצועים של קרסון, אך החליט שלא לחקות אותה.
מכיוון ש-"אולפני סנטה מוניקה" בחרה ללכת לכיוון חדש, הוא החליט להתחיל מחדש.
השופט התלהב מהתסריט כשהוא קרא אותו לראשונה, ואמר שמדובר ב"תסריט אמיתי", ולא רק כ"דרך להיכנס לקרבות".
בזמן שג'אדג' עשה את כל לכידת התנועה של קרייטוס עבור הסצנות הסינמטיות, הפעלולן אריק ג'ייקובוס עשה את כל לכידת התנועה עבור מהלכי הקרב של קרייטוס; ג'ייקובס נמצא על ידי האנימטורים של "God of War" דרך היוטיוב.
במקום ללכת ישירות ל-"אולפני סנטה מוניקה" על מנת לעשות אודישן, הוא הקליט קלטת אודישן והם שכרו אותו מיד.
במהלך אירוע הכנס של E3 2016, "GameSpot" דיווח בטעות כי שמו של בנו של קרייטוס הוא צ'ארלי, מה שברלוג הכחיש בצחוק.
בינואר 2017, לאחר שמעריץ הסדרה הוריד את האוברטורה של המשחק וראה את פרטי הטראק, בו נאמר: "היכרות עם קרייטוס ואטריוס", אישר ברלוג בטוויטר כי אטריוס הוא למעשה שמו של הבן.
ברלוג אמר כי אטריוס לא היה מודע לכך שקרייטוס הוא אל למחצה ולא מודע לעברו.
צוות הפיתוח לא חשף פרטים על אמו של אטריוס לפני יציאת המשחק לשוק מכיוון שדמותה היוותה חלק קריטי בעלילת המשחק.
ברלוג אמר כי במהלך המשחק, דמותו של אטריוס תהיה "כמו רונת קסם, משאב קרבי נוסף, ו[השחקן] מאמן אותו ומלמד אותו." המפתחים אמרו כי דמותו של אטריוס לא תהווה נטל במהלך המשחק.
צוות הפיתוח התנסה בפיתוח כמה גישות שונות עבור דמותו של אטריוס על מנת להבטיח שנוכחותו תהיה מעצימה.
ברלוג אמר שהוא לא רוצה שהמשחק תהפוך למשימת ליווי שבה אטריוס יהפוך לבעיה עבור השחקן.
מטרתם הייתה שאטריוס ישפר את יכולותיו של קרייטוס מבלי להפוך למעמסה.
מטרה זו הביאה לכך שהמפתחים ייעדו לחצן פקודה עבור דמותו של אטריוס וכן לתנועה חופשית עבורו.
המפתחים גם פיתחו את דמותו של אטריוס כך שבמהלך הלחימה, הוא גם יכריז בקול על מיקומיהם של האויבים.
מכיוון שהמצלמה הייתה קרובה יותר לקרייטוס, הועלתה האפשרות שהשחקנים יתקשו לראות את כל האויבים.
ג'ייסון מקדונלד אמר כי נדרשים הרבה איטרציות עם האויבים ואטריוס על מנת לגרום לכל זה לעבוד יחד.
בתחילת פיתוח המשחק, הועלתה האפשרות להוציא את דמותו של אטריוס, או להפחית משמעותית את תפקידו בנרטיב העלילתי בגלל האתגרים הרבים ועלויותיהם שנקרו לצוות הפיתוח.
מעצב השלבים הראשי, רוב דייוויס, גם ציין כי עם דמותו של אטריוס, התאפשרו "הזדמנויות משמעותיות למשחקיות ולסיפור עלילות שאולי לא היו אפשריות אחרת".
לאחר שהמשחק נחשף בכנס ה-E3 2016, הוא הושווה השוואה ל"The Last of Us" (שנת 2013) של חברת "Naughty Dog", משחק שהציג גם עלילה ומשחקיות שבמרכזן עומד קשר ויחסי ההורה-ילד.
הפסקול הולחן על ידי המלחין ביר מקרירי, הידוע בעיקר בזכות עבודתו בסדרות טלוויזיה כמו "בטלסטאר גלקטיקה" ו"המתים המהלכים".
מקרירי נקרא ל-"אולפני סנטה מוניקה" בנובמבר 2014 על מנת להיפגש עם המפיקים המוזיקליים פיטר סקאטורו וקית' לירי במטרה לדון על "פרויקט סודי "; מקרירי שיתף פעולה בעבר עם סקאטורו ולירי בעבודה על משחק הווידאו "SOCOM 4 U.S.
Navy SEALs" משנת 2011. במהלך הפגישה, עלו נושאי המוזיקה העממית, מיתולוגיה, כלים אתניים נורדיים, כתיבה קולית ופיתוח נעימה קלאסי; ומקרירי ניחש שהדיונים קשורים למשחק חדש של "God of War".
מקרירי נפגש עם ברלוג בשלב מוקדם במטרה לדון על החזון הנרטיבי שלו עבור המשחק.
לאחר שנפגש עמו, מקרירי חש שעתיד סדרת המשחקים נמצא בידיים טובות מכיוון ש-"God of War II", שגם אותו ביים ברלוג, הוא הפרק החביב עליו ביותר בסדרת המשחקים.
במהלך הדיונים הראשוניים הבין מקרירי שהוא צריך להלחין מוזיקה חדשה לחלוטין למשחק ולא לעשות שימוש חוזר במוזיקה שהוצגה כבר בסדרה.
לדבריו, על אף שהוא אוהב את המשחקים ההם, הם לא "דינמיים מבחינה רגשית." עם זאת, מקרירי שאב השראה קיבל השראה מזיכרונותיו מהמוזיקה של המשחקים הקודמים, והמציא אותם מחדש עבור הסביבה הנורדית.
בנעימה עבור דמותה של מכשפת היער נעשה שימוש בכלי רנסאנס ובארוק הויולה דה גמבה, שהוא אב קדמון לצ'לו המודרני.
בנעימה לדמותו של הזר, שנמצא ב"שליחות", נעשה שימוש בכינור הרדנגר.
הנעימה הראשונה למשחק היה "Memories of Mother".
מקירירי אמר כי הנעימה עצמה לא נועדה במקור עבור אמו של אטריוס, פיי, אלא עבור קרייטוס.
הניסיונות הראשוניות שלו היו וריאציות שונות של הנעימה המלנכולית הזו.
לאחר שהמשחק נכנס להפקה מלאה, מקרירי וצוות הפיתוח הבינו שהוא "עצוב ולירי מכדי לייצג את קרייטוס." מקרירי נטש את הנעימה הזו והתמקד בכתיבת נעימה חדשה, או מה שהוא כינה "הנעימה של קרייטוס", שלדעתו מייצגת יותר נאמנה את הדמות: "גברית, חסרת רחמים ובדאסית".
מקרירי בילה כמה חודשים בעבודה עם ברלוג, סקאטורו, לירי, המנהל המוזיקלי של "סוני", צ'אק טויט, ושאר צוות הפיתוח על מנת ליצור את הנעימה החדשה.
מקרירי תיאר את תהליך כ"אחת הנעימות המספקות והקליטות ביותר שלי מבחינה מבנית".
לאחר שהלחין עוד מהפסקול של המשחק, הבין מקרירי שדמותה של פיי זקוקה לנעימה משלה, ושהנעימה המקורית שלו היא בדיוק מה שהוא זקוק לו.
נעימה זו שזורה במספר סצנות והיא מוצגת במשחק בצורה בולטת כמו "הנעימה של קרייטוס".
כאשר הוחלט שהמשחק ייחשף במהלך כנס ה-"E3 2016", סוני רצתה שמקרירי יבצע את הפסקול המקורי שלו עם תזמורת חיה במהלך מסיבת העיתונאים.
מקרירי פתח את התצוגה עם הנעימה הראשית החדשה לפני חשיפת המשחק, וביצע את המוזיקה של דמו המשחק בשידור חי במהלך המצגת.
ב-13 בינואר 2017, הקלטה חיה של נעימת הפתיחה של "God of War" מכנס ה-"E3 2016" הופצה לזמן מוגבל ללא עלות, על ידי ברלוג, כאות תודה למעריצים על כך שהטריילר של "God of War" עבר את סף החמישה עשר מיליון צפיות ביוטיוב.
המשחק יצא לשוק ברחבי העולם ב-20 באפריל 2018 אקסקלוסיבית לפלייסטיישן 4 בלבד.
בנוסף למשחק הבסיס הסטנדרטי, יצאו לשוק גם שלוש מהדורות מיוחדות: מהדורת סטון מייסון, מהדורת האספנים ומהדורת הדלוקס הדיגיטלית.
בנוסף למהדורות המיוחדות של המשחק, מהדורה מוגבלת של המשחק שנכללה במארז פלייסטיישן 4 פרו הייתה זמינה באותו היום עם צאת המשחק.
החבילה כללה את משחק הבסיס הסטנדרטי, קונסולת פלייסטיישן 4 פרו מעוטרת ברונות כמו אלו שעל גרזנו של קרייטוס, ובקר DualShock 4 עם לוגו של God of War.
בין התכנים הדיגיטליים במהדורות האספנים היה נכללה מיני הסדרה "God of War #0" מבית Dark Horse Comics.
מיני-סדרה המורכבת מארבע חוברות, שנכתבה על ידי כריס רוברסון ואוירה על ידי טוני פארקר, מתרחשת בין אירועי המשחק השלישי למשחק הנוכחי.
קורי ברלוג אישר כי המשחק לא יכלול את תופעת "קופסאות השלל" לאחר השקתו, תכונה שהפכה לבולטת וידועה לשמצה בקרב משחקים אחרים שזכו לביקורות נוקבות בשל כך.
ברלוג אף אישר שלא יופץ שום תוכן להורדה לאחר ההפצה, כמו חבילות הרחבה.
לדבריו, צוות הפיתוח העלה רעיון לתוכן עבור חבילת הרחבה, "אבל הוא היה שאפתני מדי", והיה דומה בהיקפו לזה של "The Last of Us: Left Behind" ו"Uncharted: The Lost Legacy", הרחבות עצמאיות גדולות שהופצו עבור "The Last of Us" (שנת 2013) ו-"Uncharted 4: End of Thief" (2016), בהתאמה.
לדבריו, הרעיון היה גדול מכדי להיות תוכן להורדה, מה שהצדיק הפצה עצמאית משלו.
מאז השקת המשחק, "אולפני סנטה מוניקה" תמכו במשחק באמצעות עדכונים לתיקון וטיפול בבאגים שהתגלו.
כמו כן, המפתחים הוסיפו תכונות חדשות יחד עם העדכונים בחינם.
מצב צילום התאפשר כחלק מתיקון העדכון 1.20 שהוכנס ב-9 במאי 2018, והוא מאפשר לשחקנים לצלם צילומי מסך מותאמים אישית במהלך המשחק.
שחקנים יכולים להתאים את שדה הראייה, עומק הראייה, המסננים, הגבולות, הנראות של הדמויות והיכולת לשנות את הבעות הפנים של קרייטוס ואטריוס.
מצב משחק חדש, "פלוס", שוחרר כחלק מתיקון העדכון 1.30 שהוכנס ב-20 באוגוסט 2018. על מנת לקבל גישה למצב משחק זה, השחקנים חייבים להשלים את המשחק בכל דרגות הקושי.
ניתן לשחק במצב עצמו בכל דרגת קושי, אך האויבים נמצאים ברמה גבוהה יותר עם תמרונים חדשים.
כל הפריטים שהושגו מועברים למצב "פלוס", ונפתחים משאבים חדשים לצורך שדרוג נוסף של ציוד, שיש להם גם רמות נדירות וחדשות.
במצב זה נוספה גם האפשרות לדלג על קטעים.
כדי לקדם את "God of War", סוני שיתפה פעולה עם פייסבוק בפיתוח המשחק האינטרנטי, שיצא ב-1 בפברואר 2018. הסיפור הקצר של המשחק עוקב אחר אטריוס במהלך הרפתקתו הראשונה בעולם הנורדי.
לאחר שעבר אימוני חץ וקשת ולמד על הרונות ועל משמעויותיהן השונות עם אמו, אטריוס יוצא למדבר לאחר ששמע טלפתית את קולו של צבי גוסס; אטריוס מוצא את הצבי מכוסה בדם ונשאר איתו ברגעיו האחרונים.
עם מות הצבי, דרוגרים מופיעים ואטריוס מנסה להילחם בהם אך נפצע, וניצל על ידי אביו, קרייטוס, שיצא לצוד.
לאחר מכן, השניים נלחמים ברייבנאט לפני שובם הביתה.
Raising Kratos הוא סרט תיעודי ששודר ביוטיוב המציג את תהליך הכנת המשחק בן החמש השנים, ואת "המאמץ העצום" שחוו "אולפני סנטה מוניקה" בתהליך החייאת סדרת המשחקים.
על הפקת הסרט התיעודי הוכרז ב-20 באפריל 2019, יום השנה להשקת המשחק, והפצתו התקיימה חודש לאחר מכן, ב-10 במאי.
במהלך הפצתו בבריטניה, "God of War" הפך למשחק הנמכר ביותר בסדרת המשחקים, ומכר 35% יותר עותקים פיזיים מ-"God of War III".
המשחק נותר בראש טבלאות של כל פורמטי המכירה שקיימות (עותקים פיזיים והורדות דיגיטליות) במשך שישה שבועות רצופים עד אפריל ומאי, וקבע שיא למשחק אקסקלוסיבי של פלייסטיישן 4 עם שישה שבועות רצופים במקום הראשון.
המשחק מכר 46,091 עותקים בשבוע המכירות הראשון שלו ביפן, מה שהציב אותו במקום השני בטבלת המכירות.
המשחק נמכר ביותר מ-3.1 מיליון עותקים ברחבי העולם תוך שלושה ימים מיום צאתו לשוק, מה שהפך אותו למשחק הפלייסטיישן 4 הנמכר ביותר.
בנוסף, המשחק היה המשחק הנמכר ביותר בחודש הראשון לצאתו לשוק ותרם להפיכתו של הפלייסטיישן 4 לקונסולה הנמכרת ביותר באותו החודש.
בסך הכל, המשחק נמכר בחמישה מיליון עותקים בחודש הראשון לצאתו, עם 2.1 מיליון במכירות דיגיטליות.
עד מאי 2019, המשחק נמכר ביותר מ-10 מיליון עותקים ברחבי העולם, מה שהופך אותו למשחק הנמכר ביותר בסדרה.
המשחק נכנס לרשימת המשחקים הטובים ביותר בשנות ה-20 של המאה ה-20 על ידי "BuzzFeed", "GameSpew", "+GamesRadar", "Gaming Age", "GamingBolt", "הוליווד ריפורטר", "IGN", "Metacritic", "סלאנט", "סטאף", ו-"VG247".
המשחק היה מועמד למספר פרסים בטקס פרסי המשחקים הטובים ביותר של E3 2016 של "IGN".
המשחק זכה בפרס משחק השנה, משחק הפלייסטיישן 4 הטוב ביותר, משחק הפעולה-ההרפתקאות הטוב ביותר, פרס בימוי הארט הטוב ביותר, ופרס העלילה הטובה ביותר בטקס פרסי המשחקים הטובים ביותר של 2018 של "IGN".
המשחק זכה במקום השני בפרס הגרפיקה הטובה ביותר, והיה מועמד לפרס המוזיקה הטובה ביותר.
ב-16 בספטמבר 2020, נחשף במהלך כנס התצוגה השני שנערך עבור קידום הפלייסטיישן 5, כי המשחק המשך נמצא בפיתוח ועתיד לצאת לשוק במהלך שנת 2021.
God of War: Ragnarök (בתרגום חופשי לעברית: אל המלחמה: ראגנארוק) הוא משחק הרפתקאות-פעולה שמפותח על ידי "אולפני סנטה מוניקה" ומופץ על ידי חברת "Sony Interactive Entertainment".
המשחק מתבסס על אירועי ראגנארוק, סדרת אירועים המביאים לאחרית הימים במיתולוגיה הנורדית.
שלוש שנים לאחר מותו של האל בלדור, הפימבולווינטר–החורף הארוך שמודיע על בואה של מלחמת אחרית הימים, ראגנארוק–מתקרב לסיומו.
קרייטוס ואטריוס חוזרים הביתה ממסע ציד ונתקלים במארב של פריה, שעדיין מבקשת לנקום את מות בנה.
לאחר קרב קצר השניים מצליחים להימנע מההתקלות וחוזרים לביתם.
בבית, מוצאים השניים את הזאב של אטריוס, פנריר, ברגעיו האחרונים, אטריוס בלב כואב משחרר את נשמתו של פנריר אטריוס בידיעה שאם יישאר במצבו לא ישרוד את הפימבולווינטר.
לאחר מכן אטריוס אומר לקרייטוס שהוא צריך קצת זמן לעכל את המוות של פנריר, ובינתיים קרייטוס הולך לישון, וחולם על אשתו פיה, בינתיים צערו של אטריוס הופך אותו לדוב באמצעות קסם ענקים בו הוא עדיין לא שולט.
לאחר מכן אביו יוצא לחפש אותו, ומוצא אותו בתור דוב.
ולאחר קרב עם אביו, אטריוס המותש חוזר לצורתו האנושית.
זמן קצר לאחר מכן, חלומו של אטריוס, שהיה בסוף המשחק הקודם מתגשם, ותור מופיע במפתן ביתם ואליו מצטרף אודין, שכועס על כך שקרייטוס הרג את בולדר.
אודין מציע לסיים את הקונפליקט ביניהם אם אטריוס ינטוש את החיפוש הסודי שלו אחר טיר, אל המלחמה שנעלם.
קרייטוס מסרב להצעה, ולכן תור נלחם נגד קרייטוס בשטחים הקפואים של מידגארד, ובינתיים בבקתה, אודין מספר לאטריוס שהוא מצא דרך חדשה למנוע את ראגנארוק ומציע לו לבקר באסגארד כדי לסייע לו, הצעה אליה אטריוס מסרב.
בעזרת האחים הגמדים, ברוק וסינדרי; קרייטוס, אטריוס ומימיר מוצאים מקלט בביתו של סינדרי על ענפי עץ העולם, יגדרסיל, בממלכה שבין הממלכות.
כשקרייטוס דורש הסבר לתקרית, אטריוס מודה שהוא וסינדרי חקרו בחשאי את מקדשי הענקים הפזורים ברחבי מידגארד בחיפוש אחר רמזים על מקום הימצאו של טיר.
אטריוס לוקח את אביו לראות את הנבואה, בתוך דלת סודית שנמצאת על אחת הציורים במיגארד.
על פי הנבואה הענקים משחררים את סקול והוטי, (הזאבים שרודפים אחרי השמש והירח) שאודין כלא כדי למנוע את ראגנרוק ולאחר מכן בנבואה, טיר עתיד להוביל את צבאות הממלכות בראגנארוק.
קרייטוס כועס על חוסר הצייתנות של בנו, אך בעצת מימיר מסכים לסייע לו, והשניים יוצאים לחפש את טיר בממלכת הגמדים, סווארטאלפהיים.
הם מחלצים את טיר, שהיה כלוא במכרה, והוא מתגלה כפציפיסט ומסרב להילחם, אך מוכן לייעץ לשניים במסעם לעצור את ראגנרוק.
לאחר שחזרו ליגדרסיל, אטריוס מחליט להתגנב למקום הימצאה של פריה, על מנת ללמוד ממנה עוד על "לוקי" ולנסות לשכנע אותה להפוך לבת בריתם.
סינדרי מצליח לשכנע את אטריוס לנסות לדבר לפני עם יורמנגנדור (נחש האגם) לגבי מידע, ומתוודה בפניו שלפני שנים רבות, ברוק נהרג והוא החזיר חלק מנשמתו מאגם הנשמות והסתיר ממנו את האמת.
אטריוס מתגנב יחד עם סינדרי למיגארד, ושם אטריוס פונה ליורמוגנדור, ויורמנגנדור אומר לו בשפתו "איירון ווד".
אטריוס מוותר והולך לפריה, שם הוא מספר לה את כל מה שעברו, ועל הנבואה ושחרורו של טיר, ולאחר ויכוח פריה מסלקת אותו, ואטריוס חוזר לביתו.
הקבוצה מחליטה לנסוע לאלפהיים, שם הם מבקרים במקדש של גרואה כדי להבין טוב יותר את נבואת ראגנארוק.
באלפהיים הם מגלים שגרואה הסתירה את הנבואה האמיתית, שבה רק אסגארד מושמדת אבל כל שאר הממלכות שורדות תחת מנהיג חדש.
קרייטוס מתווכח עם אטריוס, שמאמין שהוא עתיד להיות המנהיג המנובא שיוביל את הענקים.
השניים מתווכחים, ולאחר מכן אטריוס הולך בזעם לחדרו.
בעוד התפרצות של קסם ענקים, אטריוס מוצא את עצמו בממלכת הענקים יוטונהיים, שם הוא פוגש את הענקית אנגרבודה.
אנגרבודה מספרת לאטריוס על עתידו המנובא: הוא עתיד להצטרף לאודין ולצפות במותו של אביו במהלך ראגנארוק.
אטריוס גם לומד שהענקים העבירו את נשמתם לגולות רוחניות כדי להתחמק מזעמו של אודין.
לאחר מכן הם רואים זאב נגרר על ידי דמות גדולה, אנגרבודה מסבירה לאטריוס שזוהי סבתה, ושמאז שהוריה כבר לא בחיים, היא לוקחת בעלי חיים וגונבת להם את נשמתם.
לאחר מכן הם מחליטים להגיע לביתה כדי לעזור לזאב, ובמהלך החיפוש שלהם שם, הוא מחייה את אחת מנשמות הענקים בגופו של נחש.
לאחר מכן ארטיוס ואנגרבודה נלחמים בסבתה, ולבסוף משחררים את הנשמות שכלאה.
אטריוס חוזר למידגארד, שם קרייטוס הזועם מודיע לו בכעס שהוא נעדר כבר יומיים, אבל הריב נקטע על ידי מתקפה נוספת של פריה.
קרייטוס מצליח להפסיק את הקרב כשהוא מציע לעזור לפריה לשבור את הקללה שקושרת אותה למידגארד – פריה מצליחה לעקוף אותה זמנית על ידי הפיכה לנץ.
הם יוצאים לממלכת וונאהיים, שם פרייר, אחיה של פריה, מוביל מחתרת כנגד הכוחות הכובשים של אסגארד.
קרייטוס מספר לפריה על נסיבות מות משפחתו הראשונה ביוון ועל חוסר הטעם שבנקמה.
אחרי שהם שוברים את הקללה, השניים מתפייסים.
עם שובם לבית של סינדרי, קרייטוס ואטריוס חווים ויכוח נוסף בנוגע להתנהגותו המרדנית.
אטריוס הנסער בורח מהבית לאסגארד כדי למצוא דרך למנוע את ראגנארוק ובכך למנוע את מותו של אביו.
על מנת להיכנס לממלכתו של אודין, אטריוס מטפס על חומת אסגרד, בראשה הוא פוגש את היימדאל, שומר אסגארד השחצן שמסוגל לקרוא את מחשבותיו.
היימדל לוקח את אטריוס לאודין, שחושף את התוכנית שלו למניעת ראגנארוק: במקום בו הוא הרג את יימיר וברא את העולם נפער קרע במציאות, שם מסתתר ידע אינסופי.
הוא מבקש את את עזרתו של אטריוס בהרכבת מסכה עתיקה שאיתה ניתן להסתכל לתוך הקרע.
מכיוון שלא ניתן להסתכל בקרע ללא המסכה (אודין מסביר לו שכך בעצם הוא איבד את העין שלו).
אודין שולח את אטריוס למשימה למצוא חלק מן המסכה יחד עם ת'ור במוספלהיים.
בינתיים בבית, קרייטוס המודאג מבקר אצל הנורנות כדי לשאול על מקום הימצאו של אטריוס; הנורנות חושפות שאטריוס באסגארד ושהיימדאל זומם לרצוח אותו שם.
קרייטוס ופרייה מבינים שעליהם להרוג את היימדאל, ולשם כך הם יוצאים יחד עם ברוק לסווארטלפהיים על מנת לחשל חנית שתהווה מלכודת להיימדל.
בסווארטלפהיים, ברוק וקרייטוס מגיעים אל בתולת ים שמסוגלת לחשל את החנית.
כאשר ברוק מבקש ממנה ברכה, בתולת הים מתעלמת ממנו ומימיר מסיק מכך שחלק מהנשמה של ברוק חסרה, וכך ברוק מגלה את האמת אודות מה שעשה סינדרי.
תוך כדי חיפוש אחר חלקי מסכה בהלהיים עם בתו של תור, ת'רוד, אטריוס משחרר בטעות את הזאב הענק גארם, שמתחיל לזרוע הרס ברחבי הממלכות.
אטריוס חוזר מושפל לאסגרד, שם אודין מבקש ממנו ללכת, אך משאיר לו אפשרות לחזור אם ירצה להמשיך את החיפושים.
אטריוס מתאחד עם קרייטוס ושניהם מנסים לעצור את גארם.
במהלך הקרב, אטריוס מבין שהוא קשר בטעות את נשמתו של פנריר בסכינו ומחייה את פנריר מחדש בגופתו של גארם.
כעת, מפויסים, קרייטוס ואטריוס חוזרים למקלט, שם אטריוס חולק את הידע שלו על המסכה של אודין עם שאר חברי הקבוצה, אך הדיון נקטע שנודע להם שפרייר נתפס על ידי חיילי אסגארד.
קרייטוס, אטריוס, מימיר ופריה חוזרים לוונהיים כדי לחלץ את פרייר, ובמהלך החילוץ קרייטוס הורג את היימדאל ולוקח ממנו את היאלארהורן, השופר המודיע על תחילת ראגנארוק.
בזמן שפרייר מתאושש, קרייטוס מאפשר באי רצון לאטריוס לחזור לאסגארד ולסיים להרכיב מחדש את המסכה על מנת לגנוב אותה מאודין.
לאחר מסע חקירה בניפלהיים ביחד עם ת'ור, אטריוס משלים את המסכה, אך כאשר ת'ור לומד שקרייטוס הוא זה שהרג את היימדל, הוא מנסה להרוג את אטריוס שנמלט חזרה אל יגדרסיל עם המסכה.
אטריוס נותן את המסכה לטיר, שלפתע מודיע שיוביל את הצבאות לראגנארוק באמצעות דרך סודית לאסגארד.
ברוק חושד בשינוי ההתנהגות הפתאומית של טיר, ודורש ממנו את המסכה.
טיר דוקר את ברוק למוות וחושף שהוא למעשה היה אודין בתחפושת, אך רגע לפני שהוא מצליח לברוח קרייטוס חוטף ממנו את המסכה.
סינדרי האבל מאשים את אטריוס במותו של ברוק ונוטש את הקבוצה.
קרייטוס ואטריוס מבינים שראגנארוק עומד להתחיל ומגיעים למוספלהיים כדי לגייס את ענק האש סורטור שעתיד להשמיד את אסגארד.
סורטור נענה לבקשתם, והשניים מביסים את הוואלקיריות ששלח אודין כדי לעצור את ראגנרוק מלהתחיל.
בהנהגתו של קרייטוס, הכוחות המאוחדים של הממלכות האחרות מתאספים במידגארד; קרייטוס משמיע את היאלארהורן שפותחת את הדרך לאסגארד, והקרב מתחיל.
הקרב מתחיל בחיסרון משעותי לכוחותיו של קרייטוס, אבל המצב מתהפך כשאנגרבודה מגיעה עם פנריר; והנחש שאטריוס הציל ביוטונהיים, שגדל והפך לנחש העצום יורמונגנדר.
ת'רוד ואמה סיף נוטשות את צידו של אודין לאחר שמגלות שאודין השתמש בפליטים ממידגארד כמגנים אנושיים.
ת'ור שולח את יורמונגנדר אחרוה בזמן באמצעות הפטיש מיולניר ונלחם שוב כנגד קרייטוס.
קרייטוס מביס את ת'ור ומשכנע אותו שאודין מסוכן ועליו לעבור צד.
ת'ור מסרב להמשיך להילחם בקרייטוס, וכתגובה לכך אודין נועץ את חניתו בחזה של ת'ור והורג אותו לעיניי ביתו ת'רוד.
אודין נלחם נגד קרייטוס, אטריוס, פריה ומימיר, והקבוצה גוברת ומביסה אותו; אטריוס מנפץ את המסכה ולוכד את נשמתו של אודין בגולה רוחנית אותה סינדרי הזועם משמיד ונעלם לאחר מכן.
בזמן שסורטור המפלצתי הורס את אסגארד, פרייר מקריב את עצמו כדי להבטיח שכולם יימלטו מאסגארד.
האלים האסיריים והואניריים ששרדו מתאחדים במידגארד על מנת לבנות את הממלכות מחדש.
אטריוס מתאחד עם אנגרבודה ועם קרייטוס, שמגלים ציור קיר שלפיו פיי בגדה בענקים והשמידה בכוונה את נבואתם כדי שקרייטוס ואטריוס יוכלו לקבוע את גורלם בעצמם.
אטריוס מחליט לצאת למסע חיפוש אחרי ענקים נוספים, אך לא לפני שנפרד לשלום מקרייטוס ומאנגרבודה.
קרייטוס מגלה ציור קיר נוסף המתאר אותו בתור המנהיג החדש של הממלכות.
מלא תקווה לגבי עתידו, קרייטוס מגייס את פריה ומימיר כדי לעזור לבנות מחדש את הממלכות ולהחזיר את השלום.
באפילוג של המשחק, קרייטוס, פרייה ומימיר מגיעים להלווייתו של ברוק בסוואטלפהאיים, יחד עם בני ברית נוספים.
בתחילה נראה כי סינדרי נעדר מההלוויה, אך הוא מגיע בכל זאת לפרידה אחרונה מאחיו לפני שהוא עוזב בשנית.
בתום ההלוויה מימיר מוצא את הפתרון לחידה שברוק חד לו במהלך המשחק: "מה הופך לגדול יותר ככל שאתה לוקח ממנו יותר?", והתשובה היא "חור", כמשל למצבו הנפשי של סינדרי לאחר מות אחיו.
עתידו של סדרת המשחקים "God of War" נרמז בסיומו של המשחק "God of War", במהלכו מימיר חשף בפנייאל ארהורן מעשיו שינו את שעריה הדממו את בואפתוח הפיבולווינטר בן השלוש שנים ולאחריו של הראגנארוק.
למשחק ישנו גם סיום סודי במהלכו אטריוס, בנו של קרייטוס, חוזה שתור יגיע בסוף הפימבולווינטר במטרה להתעמת איתם.
על אף הוא לא הכריז רשמית על משחק המשך באותה התקופה, במאי המשחק, קורי ברלוג, אישר שהמשחק "God of War" לא יהיה סיפורו האחרון של קרייטוס, ומאוחר יותר, נחשף כי משחקים עתידיים בסדרה ימשיכו להתבסס על המיתולוגיה הנורדית ולכלול את דמותו של אטריוס.
באפריל 2019, נחשף טיזר למשחק עתידי בצורת רקע דינמי לפלייסטיישן 4; בצד הסירה של קרייטוס ואטראוס הופיעו רונות שתורגמו ל"ראגנארוק מגיע".
במהלך אירוע הראווה שנערך לכבוד הפלייסטיישן 5 ב-16 בספטמבר 2020, הוכרז רשמית משחק "God of War" חדש, עם תאריך יציאה לשוק שתוכנן לשנת 2021 באופן אקסקלוסיבי עבור פלייסטיישן 5. הטיזר טריילר הקצר לא חשף רשמית את שם המשחק, אך בדיוק כמו הרונים מהרקע הדינמי, הטריילר הצהיר כי "ראגנארוק מגיע".
הטיזר טריילר הניע מספר מקורות להניח ששם המשחק הוא "God of War: Ragnarök", אם כי מידע זה לא אושר רשמית על ידי סוני.
מהסלוגן של המשחק נרמז כי המשחק יהווה את תחילתו של אירוע הראגנארוק ביקום "God of War", שבמיתולוגיה הנורדית הוא סדרת אירועים המביאים לאחרית הימים ולמותם של האלים הנורדיים.
פרסתאריךקטגוריהתוצאהמקורפרס גראמי26 בינואר 2025הפסקול הטוב ביותר עבור משחקי וידאו ומדיה אינטראקטיבית אחרת
Go Hard or Go Home הוא סינגל שיווקי של הראפר האמריקאי ויז קאליפה והראפרית האוסטרלית איגי אזליה.
השיר הופיע בפסקול Furious 7: Original Motion Picture Soundtrack והיה זמין כרצועה עם הזמנת האלבום מראש דרך חנות האייטונס ב-17 בפברואר 2015. השיר הופק על ידי הפית'רסטונס.
לשיר הוקלטה גרסה שנייה, ששמה "Go Hard or Go Home Part 2" בהשתתפות קאליפה, פרנץ' מונטנה, טריי סונגז וטיי דולה סיין, שנכללה כרצועת בונוס בפסקול.
בפברואר 2015, הכריזה אטלנטיק רקורדס על Furious 7: Original Motion Picture Soundtrack, הפסקול לסרט הפעולה של יוניברסל, "מהיר ועצבני 7", שיהיה זמין לקנייה בחנויות המקוונות ב-17 במרץ, ועם יציאת הסרט לאקרנים בבתי הקולנוע IMAX ב-3 באפריל 2015. הפסקול היה זמין להזמנה מוקדמת ב-17 בפברואר.
בהמשך, הודיע קאליפה בטוויטר על צילומי הווידאו קליפ הנלווה לשיר, שנועד לעזור בקידום שלו.
בשבועו הראשון במצעד הבילבורד הוט 100, הגיע השיר למקום ה-100, והפך לשיר ה-27 של קאליפה והשמיני של אזליה שנכנס למצעד.
השיר זכה להצלחה מסחרית, ונרשמה מכירה של 40,000 עותקים בשבוע הראשון שלו.
הבאז סביב פרסומו של השיר הכניס אותו למצעד השבועי של טוויטר בבילבורד, שם הוא הגיע למקום העשירי.
השיר נכנס מחדש למצעד הבילבורד הוט 100 מ-25 באפריל 2015, במקום ה-86.
וידאו קליפ לשיר, אשר צולם באחוזה של בראון בקליפורניה, יצא לאור ב-17 ביולי 2020. הרמיקס הרשמי של השיר יצא לאור ב-19 בפברואר 2021, בהשתתפות הראפרים פיוצ'ר, ליל דורק ומולאטו.
"Go Crazy" הופיע לראשונה כרצועה מספר 2 במיקסטייפ המשותף של בראון ות'אג, Slime & B, ב-5 במאי 2020. השיר זכה להצלחה בשירותי הזרמת המדיה ובהמשך נשלח גם לרדיו כסינגל.
כעבור שבועיים, בראון ובתו רויאלטי פתחו באתגר ריקודים לשיר שנקרא "".
באתגר נראה אדם רוקד על המדרכה מחוץ למכונית שנעה לאט.
הווידאו קליפ הרשמי של השיר פורסם ב-17 ביולי 2020. את הקליפ ביימו בראון, מאט פולר וחברת ההפקות פרדייס סיטי אנטרטיינמנט.
הוא צולם בביתו של בראון בדרום קליפורניה במהלך הסגר שהוטל בעקבות מגפת הקורונה.
בקליפ ניתן לראות את בראון ות'אג במסיבת בית פרועה וגדולה, כשהנוכחים מציגים את אורח חייהם המפואר.
בקליפ הופעות קמע של בניו של שון קומבס, ג'סטין וכריסטיאן, והראפר גאנה.
השיר הוא השיר ה-16 של בראון והרביעי של ת'אג בעשירייה הפותחת של המצעד.
מאוחר יותר, במרץ 2021, הגיע השיר בשיאו למקום השלישי במצעד.
במצעד שירי ה-R&B/היפ-הופ, הפך השיר לשישי של בראון שהגיע למקום הראשון, בשבוע ה-32 שלו בדצמבר 2020. השיר הפך ללהיט הרדיו הגדול ביותר של בראון מאז "Forever" משנת 2008, והגיע למקום הראשון במצעד שירי הרדיו של כל הז'אנרים, שם הוא נותר במשך שישה שבועות רצופים.
גם במצעד השירים הקצביים הגיע השיר למקום הראשון, מה שהפך אותו לשיר ה-12 של בראון שהגיע למקום הראשון במצעד, וכן שירו השלישי של ת'אג שהגיע להישג זה.
מאוחר יותר, שבר את שיא השהייה הארוכה ביותר בעשירייה הפותחת של מצעד השירים הקצביים, לאחר ששהה בה במשך 32 שבועות.
השיר הוביל את מצעד ה-R&B/היפ-הופ איירפליי גם כן בשבוע של 22 באוגוסט 2020, עם קהל של 22.6 מיליון בשבוע שהסתיים ב-16 באוגוסט, והפך לשיר התשיעי של בראון שהגיע למקום הראשון במצעד, והרביעי של יאנג ת'אג גם כן.
בנוסף, הפך לשירו ה-50 של בראון בעשירייה הפותחת של המצעד.
בבריטניה, הגיע השיר למקום העשירי במצעד הסינגלים הבריטי.
הוא היה לשיר ה-18 של בראון בעשירייה הפותחת וכן השלישי של יאנג ת'אג.
אזור תאריך יציאה פורמט חברת תקליטים גרסה מקור עולם 5 במאי 2020 הורדה דיגיטלית • סטרימינג כריס בראון אנטרטיינמנט • RCA סטנדרטית ארצות הברית 19 במאי 2020 רדיו קצבי עכשווי 6 באוקטובר 2020 רדיו אורבני עכשווי עולם 19 בפברואר 2021 הורדה דיגיטלית • סטרימינג רמיקס
הרמיקס הרשמי יצא לאור ב-19 בפברואר 2021, ומשתתפים בו הראפרים האמריקאים פיוצ'ר, ליל דורק ומולאטו.
הרמיקס הוכרז על ידי בראון ות'אג ב-16 בפברואר 2021, יחד עם עטיפתו המצוירת בהשתתפות כל חמשת האמנים.
הנושא של הרמיקס התרכז סביב "החזרת מנגינת הקיץ" שגרמה לשכוח משנת 2020. בדומה למקור, הוא מוצא את הראפרים בהרמוניה על אהבה ומין, כשדורק ופיוצ'ר מביאים בתים "מלודיים", בין הרפסים ה"נינוחים" של מולאטו.
"God Is a Dancer" (בעברית: אלוהים הוא רקדן) הוא סינגל של התקליטן ההולנדי טייסטו והזמרת האנגלייה מייבל, שיצא על ידי מיוזיקל פרידום ב-20 בספטמבר 2019 כסינגל השלישי מתוך אלבום האולפן השביעי של טייסטו, The London Sessions.
השיר הוצג גם כרצועת בונוס בגרסאות הדיגיטל והסטרימינג של אלבום האולפן הראשון של מייבל, High Expectations.
השיר נכתב על ידי טייסטו, ויולט סקייס וג'וש וילקינסון, והופק על ידי טייסטו ווילקינסון.
נכון ליולי 2021, הסינגל נשמע למעלה מ-161 מיליון פעמים בספוטיפיי.
מייבל הוציאה טיזר לשיר בחשבון האינסטגרם שלה בשורות "אתה מרגיש את האש הזאת?" (במקור: "") ו"מפני שהמוזיקה בדרך" (במקור: "Cause the Music Is on the Way") ב-17 בספטמבר 2019. ב-18 בספטמבר 2019, חשף טייסטו את תאריך היציאה של הסינגל, ואת עטיפת הסינגל ברשתות החברתיות.
עם יציאתו של השיר, הוקם אתר ייחודי לשיר.
הווידאו קליפ של הסינגל, הועלה לחשבון היוטיוב של טייסטו ב-20 בספטמבר 2019. נכון ליולי 2021, הווידאו קליפ נצפה למעלה מ-64 מיליון פעמים.
מייבל ביצעה את השיר בתוכנית הטלוויזיה האמריקאית, The Jonathan Ross Show , ב-9 בנובמבר 2019.
Goals (בעברית: מטרות) הוא שיר שהוקלט על ידי הזמרת-יוצרת הברזילאית אניטה.
השיר יצא לאור ב-9 בנובמבר 2018, כסינגל שיווקי מתוך המיני-אלבום, Solo.
בסמוך ליציאתו של "Goals", הוציאה אניטה את המיני-אלבום עצמו ואת שני הסינגלים הקודמים שיצאו מתוכו, "Veneno" ו-"Não Perco Meu Tempo".
הווידאו קליפ הרשמי של "Goals" יצא לאור ב-9 בנובמבר 2018 ופורסם ביוטיוב.
השיר נכתב והופק על ידי פארל ויליאמס.
"Goals" הוא הרצועה האחרונה מתוך המיני-אלבום, Solo, וגם שיר הסולו הראשון שלה שמוקלט בשפה האנגלית בלבד.
השיר, הוא המנון העצמה עצמית על אהבת הגוף ועל חוסר השלמות של האדם.
בנוסף לכך, ישנו עיסוק מתמיד בשיר העוקב אחרי השגת מטרות.
במקור, הוקלט השיר על ידי סלינה גומז.
הווידאו קליפ הרשמי של השיר פורסם ב-9 בנובמבר 2018, ביום יציאתו של "Goals" כסינגל וביום יציאתם של שני הקליפים הנוספים.